Գագիկ Գալստյան

Գագիկ Շաղաբեգի Գալստյան (փետրվարի 8, 1952(1952-02-08), Երևան, Հայկական ԽՍՀ, ԽՍՀՄ), հայ շինարար։ Տեխնիկական գիտությունների դոկտոր (2011), պրոֆեսոր (2014): Շինարարների միության նախագահ (2005): ՀՃՇՊՀ ռեկտոր (2014)։ «Ճարտարապետության և շինարարության Հայաստանի ազգային համալսարան» հիմնադրամի ռեկտոր։ Հայաստանի Հանրապետության վաստակավոր շինարար (2019)։


== Կենսագրություն ==
Գագիկ Գալստյանը ծնվել է 1952 թվականի փետրվարի 8-ին, Երևանում։ 1974 թվականին եղել է «Երարդշին» տրեստի I-ին շինվարչության վարպետ, 1975-1985 թվականներին՝ «Երարդշին» տրեստի I-ին շինվարչություն՝ աշխղեկ, ապա ավագ աշխղեկ։ 1980 թվականին ավարտել է Կարլ Մարքսի անվան պոլիտեխնիկական ինստիտուտի Արդյունաբերական և քաղաքացիական շինարարության բաժինը և ստացել ինժեներ-շինարարի որակավորում։ 1993 թվականից եղել է «Հորիզոն 95» շինարարական ընկերության հիմնադիրը, 2001 թվականից՝ «Արխմոնսրոյ» շինարարական ընկերության հիմնադիրը, 2009 թվականից՝ «Հորիզոն Թրեյդ» շինարարական ընկերության հիմնադիրը ։ 2005 թվականից Հայաստանի շինարարների միության նախագահն է, 2009 թվականից՝ «Հորիզոն Թրեյդ» շինարարական ընկերության հիմնադիրն է։ 2008 թվականին, միաժամանակ՝ Ճարտարապետության և շինարարության Հայաստանի ազգային համալսարանի շինարարական արտադրության տեխնոլոգիայի և կազմակերպման ամբիոնի պրոֆեսոր։ 2012 թվականին ստացել է տեխնիկական գիտությունների դոկտորի գիտական աստիճան, 2014 թվականին Գալստյանին շնորհվել է պրոֆեսորի գիտական կոչում` շինարարության մասնագիտությամբ։ Բազմաթիվ գիտական աշխատանքների հեղինակ է։ 2014 թվականին ընտրվել է ՃՇՀԱՀ ռեկտորի պաշտոնում։


== Մասնակցություն ծրագրերին և  գիտահետազոտական աշխատանքներին ==
Երևանի քաղաքապետարանի շենք
Կառավարական թիվ 3 շենքը
«Պրոմեթեյ» ԲԲԸ վարչական շենք և բանկ
«Մոսկվա» կինոթատրոնի շենքը
«Իբիս» և «Ալեքսանդր» հյուրանոցներ
«Օջախ» ռեստորանային համալիր
«Պատիո» և «Կակտուս» ռեստորաններ
Ստեփանակերտի օդանավակայանը Արցախում
Նախագահական նստավայրի նիստերի դահլիճը Արցախում
Դպրոց և մանկապարտեղ Ավան թաղամասում
«Ամերիա գրուպի» բանկի  «Կամար» բիզնես կենտրոն
Մեղրի ազատ տնտեսական գոտու վարչական շենք
Մ 6 միջպետական ճանապարհի Վանաձոր-Ալավերդի հատվածի 10 կմ
«ԷՅՋ-էՅ-ԲԻ-ՍԻ», «ԱՇԻԲ» մասնաճյուղեր։
«ԷյՓԻՋԻ Տեխնոպարկ» (Թումո) կենտրոն։
Հայաստանի ամերիկյան համալսարանի նոր մասնաշենք։
Հյուրանոց և առողջարանային համալիր Ջերմուկում։
Հյուրանոցներ Հյուսիսային պողոտայում։
Բնակելի, առևտրային, վարչահասարակական,առողջապահական համալիրներ  Երևանում։
Թիվ 21 ռուսական դպրոց։
Գյուղմթերքի լաբորատորիան
Առողջարանային և հյուրանոցային համալիրներ
Սուրբ Սարգիս եկեղեցին Նոր Նորքում
Սրբոց Հրեշտակապետաց եկեղեցի
Բաց Խորան, Արշիլ Գորկու թանգարան, Հին վեհարան, Դիվանատան նոր շենք, Նոր Մկրտարան, Գևորգյան հոգևոր ճեմարանի 2-րդ մասնաշենք և այլ կառույցներ Մայր Աթոռ Սուրբ Էջմիածնում


== Անդամակցություն ==
Հայաստանի շինարարների միության նախագահ։
Հայաստանի ճարտարապետների միության պատվավոր անդամ։
Ռուսաստանի Դաշնության վաստակավոր ինժեներ
Հայ Առաքելական Եկեղեցու Բարերար


== Պարգևներ ==
ՀՀ Նախագահի հրամանագրով «Անանիա Շիրակացու» մեդալ՝ հանրապետության շինարարության բնագավառում ունեցած մեծ ներդրումների և որակի համար (2006)։
ՀՀ Պետական մրցանակի դափնեկրի պատվավոր կոչում՝ Երևանի Քաղաքապետարանի շենքի իրականացման համար։
ՀՀ քաղաքաշինության նախարարության ոսկե մեդալ՝ քաղաքաշինության բնագավառում ունեցած նշանակալի ներդրումների և բարձրորակ աշխատանքի համար (2008)։
Եկեղեցաշինության մեջ զգալի ավանդի համար Ամենայն Հայոց կաթողիկոսի կոնդակով` «Սուրբ Ներսես Շնորհալի» Պատվո շքանշան (2008)։
Երևանի ճարտարապետության և շինարարարության պետական համալսարանի «Փառք շինարարին» ոսկե մեդալ՝ շինարարության ոլորտում ցուցաբերած նշանակալի հաջողությունների համար (2009)։
ՀՀ Ազգային ժողովի պատվո մեդալ՝ ԱԺ նիստերի դահլիճի վերակառուցման համար (2010)։
Եկեղեցաշինության մեջ մեծ ավանդի և բարերարության համար Ամենայն Հայոց կաթողիկոսի կոնդակով` «Սուրբ Գրիգոր Լուսավորիչ» Պատվո բարձրագույն շքանշան (2011)։
ԼՂ Հանրապետության «Անանիա Շիրակացու» մեդալ՝ շինարարական արդյունաբերության մեջ մեծ ներդրումների համար (2011)։
ՀՀ վարչապետի հրամանագրով ոսկե մեդալ` շինարարության բնագավառում նոր տեխնոլոգիաների ներդրման և զարգացման համար (2012)։
Իտալիայի նախագահ Ջորջո Նապոլիտանոյի կողմից «Իտալական Հանրապետությանը մատուցած ծառայությունների համար» Իտալիայի ասպետի շքանշան` հայ-իտալական գործարար կապերի և համագործակցության համար (2012)։
Երևանի քաղաքապետի ոսկե մեդալ՝ Երևան քաղաքում շինարարության բնագավառի զարգացման գործում ներդրած մեծ ավանդի, բազմամյա վաստակի և անմնացորդ աշխատանքի համար (2013)։
Երևանի քաղաքապետի «Արգիշտի առաջին» շքանշան՝ Երևանի 2797-րդ տարեդարձի օրը գիտության, կրթության, շինարարության բնագավառներում ներդրած նշանակալի ավանդի և մեծ վաստակի համար (2015)։
ՀՀ նախագահի «Հայրենիքին մատուցած ծառայությունների համար» 2-րդ աստիճանի մեդալ ճարտարապետության և շինարարության Հայաստանի ազգային համալսարանի 95 ամյա հոբելյանի օրը (2016)։
Ռուսաստանի դաշնության շինարարների միության «Շինարարության ոլորտում  մատուցած  ծառայությունների համար» (2016)։
Մոսկվայի ազգային պետական շինարարական համալսարանի «Շինարարական կրթության և գիտության բնագավառներում մատուցած ծառայությունների համար» (2016)։
ՀՀ Նախագահի հրամանագրով «Հայրենիքի մատուցած ծառայությունների համար» 2-րդ աստիճանի մեդալ  (2016)։
ՀՀ պաշտպանության նախարարի «Դրաստամատ Կանայան» մեդալ ՃՇՀԱՀ-ի և ՊՆ-ի համագործակցության շրջանակներում՝ նախարարության շինարարական օբյեկտների վերանորոգման, վերակառուցման և ուժեղացման աշխատանքներին աջակցելու համար (2017)։
ՀՀ ԵԿՄ վարչության նախագահի «5-րդ բրիգադ, 25 տարի» հոբելյանական մեդալով՝ ՊՆ 5-րդ մոտոհրաձգային կամավորական բրիգադի կազմավորման 25-րդ տարեդարձի, ինչպես նաև Երկրապահ կամավորականների միության ծրագրերի իրականացմանը գործուն աջակցություն ցուցաբերելու համար (2018)։
ՀՀ վաստակավոր շինարար, 2019


== Ծանոթագրություններ ==